Banestormer stjal showet i Deilas første Celtic-tap
Lørdagens kamp var den åttende for Deila etter at han kom til den skotske klubben fra Strømsgodset i juni. Christopher Nöthe ble matchvinner for vertene med kampens eneste scoring etter 39 minutter. Celtic hadde en alle tiders mulighet til å utligne på tampen av oppgjøret, men bosnieren Bahrudin Atajic dunket straffesparket over mål. Også skotten Tony Watt hadde en god mulighet, men avsluttet utenfor. Istedenfor var det en banestormer som kom inn på overtid og stjal showet. I en video publisert på TV 2 kan man se hvordan den nakne banestormeren sprinter og rundlurer et par vakter før han til slutt blir tatt og fraktet ut av banen. For Deila og Celtic har det etter nordmannens ankomst blant annet blitt 5-0-seier sammenlagt over to oppkjør mot KR Reykjavik i mesterligakvalifiseringen. (NTB)
Ronny Deila stilte et reservepreget Celtic mot tyske St. Pauli i en treningskamp i dag. Det endte med 0-1-tap, hans første tap som Celtic-trener.